CELEX: 62012CA0309
Language: el
Date: 2013-11-28 00:00:00
Title: Υπόθεση C-309/12: Απόφαση του Δικαστηρίου (πέμπτο τμήμα) της 28ης Νοεμβρίου 2013 [αίτηση του Tribunal Central Administrativo Norte (Πορτογαλία) για την έκδοση προδικαστικής απόφασης] — Maria Albertina Gomes Viana Novo κ.λπ. κατά Fundo de Garantia Salarial, IP (Προδικαστική παραπομπή — Οδηγία 80/987/ΕΟΚ — Οδηγία 2002/74/ΕΚ — Προστασία των μισθωτών σε περίπτωση αφερεγγυότητας του εργοδότη — Οργανισμοί εγγύησης — Περιορισμός της υποχρέωσης πληρωμής, την οποία υπέχουν οι οργανισμοί εγγύησης — Μισθολογικές απαιτήσεις που κατέστησαν ληξιπρόθεσμες έξι και πλέον μήνες προτού κινηθεί η διαδικασία για τη δικαστική αναγνώριση της αφερεγγυότητας του εργοδότη)

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/10
            
         Απόφαση του Δικαστηρίου (πέμπτο τμήμα) της 28ης Νοεμβρίου 2013 [αίτηση του Tribunal Central Administrativo Norte (Πορτογαλία) για την έκδοση προδικαστικής απόφασης] — Maria Albertina Gomes Viana Novo κ.λπ. κατά Fundo de Garantia Salarial, IP
   (Υπόθεση C-309/12) (1)
   
   (Προδικαστική παραπομπή - Οδηγία 80/987/ΕΟΚ - Οδηγία 2002/74/ΕΚ - Προστασία των μισθωτών σε περίπτωση αφερεγγυότητας του εργοδότη - Οργανισμοί εγγύησης - Περιορισμός της υποχρέωσης πληρωμής, την οποία υπέχουν οι οργανισμοί εγγύησης - Μισθολογικές απαιτήσεις που κατέστησαν ληξιπρόθεσμες έξι και πλέον μήνες προτού κινηθεί η διαδικασία για τη δικαστική αναγνώριση της αφερεγγυότητας του εργοδότη)
   2014/C 45/18
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Central Administrativo Norte
   
      Διάδικοι στην υπόθεση της κύριας δίκης
   
   Maria Albertina Gomes Viana Novo, Ezequiel Martins Dias, Gabriel Inácio da Silva Fontes, Marcelino Jorge dos Santos Simões, Manuel Dourado Eusébio, Alberto Martins Mineiro, Armindo Gomes de Faria, José Fontes Cambas, Alberto Martins do Alto, José Manuel Silva Correia, Marilde Marisa Moreira Marques Moita, José Rodrigues Salgado Almeida, Carlos Manuel Sousa Oliveira, Manuel da Costa Moreira, Paulo da Costa Moreira, José Manuel Serra da Fonseca, Ademar Daniel Lourenço Dias, Ana Mafalda Azevedo Martins Ferreira
   
      κατά
   
   Fundo de Garantia Salarial, IP
   
      Αντικείμενο
   
   Αίτηση προδικαστικής απόφασης — Tribunal Central Administrativo do Norte — Ερμηνεία των άρθρων 4 και 10 της οδηγίας 80/987/ΕΟΚ του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη (ΕΕ ειδ. έκδ. 05/004, σ. 35) — Περιορισμός της υποχρέωσης των οργανισμών εγγυήσεως προς πληρωμή — Εθνική ρύθμιση η οποία περιορίζει την εν λόγω υποχρέωση στις απαιτήσεις οι οποίες κατέστησαν ληξιπρόθεσμες κατά το διάστημα των έξι μηνών που προηγούνται της κίνησης ένδικης διαδικασίας για την κήρυξη της αφερεγγυότητας του εργοδότη — Εφαρμογή του περιορισμού αυτού στην περίπτωση άσκησης αγωγής ενώπιον των δικαστηρίων εργατικών διαφορών με αίτημα την αναγνώριση απαιτήσεων που παρέμεναν ανεξόφλητες για έξι μήνες από την ημερομηνία κατά την οποία κατέστησαν ληξιπρόθεσμες
   
      Διατακτικό
   
   Η οδηγία 80/987/EOK του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη, όπως τροποποιήθηκε με την οδηγία 2002/74/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, έχει την έννοια ότι επιτρέπει εθνική ρύθμιση η οποία δεν εγγυάται τις μισθολογικές απαιτήσεις που έχουν καταστεί ληξιπρόθεσμες έξι και πλέον μήνες προτού κινηθεί η διαδικασία για τη δικαστική αναγνώριση της αφερεγγυότητας του εργοδότη, ακόμα και στην περίπτωση όπου οι οικείοι εργαζόμενοι είχαν ασκήσει, πριν από την έναρξη της εξάμηνης αυτής περιόδου, αγωγή κατά του εργοδότη, με αίτημα την αναγνώριση του οφειλόμενου ποσού και την αναγκαστική του είσπραξη.
   
      (1)  ΕΕ C 287 της 22.9.2012.